న్యూఢిల్లీ: ప్రతిపక్ష యూపీఏ పక్షాల తరపున రాష్ట్రపతి ఎన్నికల్లో నిలబడిన మాజీ లోక్సభ స్పీకర్ మీరాకుమార్ ఓడిపోవాలంటూ ఓ గ్రామంలో పూజలు నిర్వహించారు. ఎన్డీయే తరపున బరిలో నిలిచిన రామ్నాథ్ కోవింద్ స్వగ్రామం పరౌఖ్ గ్రామం ఇందుకు వేదికగా నిలిచింది. ఇద్దరూ దళిత నేతలే అయినప్పటకీ తమ గ్రామానికి చెందిన రామ్నాథ్ కోవింద్ రాష్ట్రపతి కావాలంటూ పరౌఖ్ వాసులు కోరుకుంటున్నారు. సోమవారం రాష్ట్రపతి ఎన్నికలు ప్రారంభం కాగానే ఊరు ఊరంతా  టీవీలకు అతుక్కుపోయి ప్రతి సన్నివేశాన్ని ఆసక్తిగా తిలకించారంటే పరిస్థితి అర్థం చేసుకోవచ్చు. ఓ వైపు కోవింద్ కుటుంబం, బంధువులు ఢిల్లీలో ఉన్నప్పటికీ... స్థానికులు మాత్రం తమంత తాము సంబరాలు జరుపుకున్నారు. స్థానిక పత్రీదేవి ఆలయంలో పూజలు, హోమాలు నిర్వహించారు. ‘‘కోవింద్ విజయం కోసం మేమంతా భగవంతుడిని ప్రార్థిస్తున్నాం. ఆయన దేశాన్ని పాలిస్తారన్న విశ్వాసం మాకుంది. అదే జరిగితే ఆయనకు ఇంతకు మించిన గౌరవం మరోటి ఉండదు. అదే సమయంలో ఆయన రాష్ట్రపతిగా పనిచేయడం మా అందరికీ గర్వకారణం కూడా..’’ అని కోవింద్ చిన్ననాటి మిత్రుడు జస్వంత్ సింగ్ పేర్కొన్నారు. కోవింద్ను రాష్ట్రపతి అభ్యర్థిగా ప్రకటించిన నాటి నుంచే తమ గ్రామంలో సంబరాలు మొదలయ్యాయన్నారు. మరోవైపు రాష్ట్రపతిగా ఎన్నికైన తర్వాత కోవింద్ తన స్వగ్రామాన్ని సందర్శిస్తారని ప్రచారం జరుగుతోంది. ఆయనకు ఘనంగా ఆహ్వానం పలికేందుకు గ్రామస్తులు సమాలోచనలు చేస్తున్నారు. రామ్నాథ్ కోవింద్ కాన్పూర్ సమీపంలోని ఫరౌఖ్ గ్రామంలో 1945 అక్టోబర్ 1న జన్మించారు.
newdhilly: pratipaksha upa pakshaala tarapuna rashtrapati ennikallo nilabadina maji loksabha speaker meerakumar odipovaalantuu oo graamamlo poojalu nirvahinchaaru. endeeye tarapuna barilo nilichina ramnath kovind swagraamam parakh graamam induku vedikagaa nilichindi. iddaruu dalita nethale ayinappataki tama graamaaniki chendina ramnath kovind rashtrapati kaavaalantuu parakh vaasulu korukuntunnaru. somavaram rashtrapati ennikalu praarambham kagane ooru oorantaa  teeveelaku atukkupoyi prati sannivesaanni aasaktigaa tilakinchaarante paristhiti artham chesukovachhu. oo vaipu kovind kutumbam, bandhuvulu dhilleelo unnappatikii... sthaanikulu maatram tamanta taamu sambaraalu jarupukunnaru. sthaanika patreedevi aalayamlo poojalu, homalu nirvahinchaaru. ‘‘kovind vijayam kosam memanta bhagavantudini praarthistunnaam. aayana deshaanni paalistaaranna vishwaasam maakundi. adhe jarigithe aayanaku intaku minchina gowravam maroti undadu. adhe samayamlo aayana raashtrapatigaa panicheyadam maa andarikee garvakaaranam kuudaa..’’ ani kovind chinnanati mitrudu jaswant sing perkonnaru. kovindnu rashtrapati abhyardhigaa prakatinchina naati nunche tama graamamlo sambaraalu modalayyaayannaaru. marovaipu raashtrapatigaa ennikaina tarvaata kovind tana swagraamaanni sandarsistaarani prachaaram jarugutondi. aayanaku ghanamgaa aahvaanam palikenduku graamastulu samalochanalu chestunnaru. ramnath kovind kanpur sameepamloni farakh graamamlo 1945 actober 1na janminchaaru.